EkBass/fiwiki-20250220-pages-articles huggingface dataset:
Cal Heeter

Calvin ”Cal” Heeter (s. 2. marraskuuta 1988 St. Louis, Missouri) on yhdysvaltalainen jääkiekkoilija, pelipaikaltaan maalivahti. == Ura == Heeter pelasi vuodet 2006–2008 juniorisarja NAHL:ssä, joukkueinaan Wichita Falls Wildcats ja St. Louis Bandits, ja vuodet 2008–2012 yliopistosarja CCHA:ssa, joukkueenaan Ohion osavaltionyliopiston Buckeyes. Hän oli voittamassa vuonna 2008 NAHL:n mestaruutta Robertson Cupia. Heeter teki maaliskuussa 2012 varaamattomana vapaana pelaajana kaksivuotisen sopimuksen NHL-seura Philadelphia Flyersin kanssa. Hän pelasi ensimmäisen ammattilaiskautensa suurimmaksi osaksi Flyersin farmijoukkueessa Adirondack Phantomsissa AHL:ssä, 32 ottelua torjuntaprosenttinaan 90,8 ja päästettyjen maalien keskiarvonaan 2,92. Hän pelasi kauden aikana myös kahdeksan ottelua Trenton Titansissa ECHL:ssä. Heeter valittiin Yhdysvaltain joukkueeseen jääkiekon maailmanmestaruuskilpailuihin 2013. Hän oli joukkueen kolmosmaalivahti, eikä pelannut turnauksessa yhtään ottelua. Yhdysvallat sijoittui turnauksessa kolmanneksi voitettuaan pronssiottelussa Suomen. == Lähteet == == Aiheesta muualla == * Luokka:Yhdysvaltalaiset jääkiekkomaalivahdit Luokka:Vuonna 1988 syntyneet Luokka:Elävät henkilöt
Samson Kimobwa

Samson Kimobwa (15. syyskuuta 1955 Bomet, Kenian kruununsiirtomaa, Brittiläinen imperiumi – 16. tammikuuta 2013 Nairobi) oli kenialainen kestävyysjuoksija ja maailmanennätysmies. Samson Kimobwa oli ensimmäisiä kenialaisurheilijoita, joita amerikkalaisyliopistot rekrytoivat yliopistoonsa. Kimobwa aloitti opiskelun Washingtonin osavaltionyliopistossa 1970-luvun puolivälissä. Hän menestyi opiskeluaikanaan Yhdysvaltain yliopistojen NCAA- kisoissa ja sijoittui 3:ksi AAU:n mestaruuskilpailuissa. Kimobwa valmistui vuonna 1980 ja palasi kotimaahansa. Kimobwa juoksi 10 000 metrillä maailmanennätyksen 27.30,47 minuuttia Helsingissä 30. kesäkuuta 1977 Maailmankisoissa. Hän piti ME:tä hallussaan hieman alle vuoden. Kimobwa ei juurikaan menestynyt juoksijana maailmanennätyksensä lisäksi. Hän kuoli 57-vuotiaana nairobilaisessa sairaalassa kärsittyään vatsakivusta.http://yle.fi/urheilu/helsingissa_men_juossut_kenialainen_kuollut/6458178http://www.iaaf.org/news/iaaf- news/deaths-of-distance-runners-samson-kimobwa-and Uransa jälkeen Kimobwa toimi aluksi kotimaassaan Keniassa nuorten urheilijoiden, pääasiassa 3000 metrin estejuoksijoiden, koulutuksessa. Menestyneimpiä hänen valmentamistaan ​​urheilijoista olivat kolminkertainen maailmanmestari Moses Kiptanui, Pekingin olympiavoittaja Brimin Kipruto ja ME-mies Saif Saaeed Shaheen. Kimobwa työskenteli myöhemmin matematiikan ja fysiikan opettajana Kapenguriassa Keniassa. == Lähteet == * Samson Kimobwa sporting-heroes.net === Viitteet === Luokka:Kenialaiset kestävyysjuoksijat Luokka:Vuonna 1955 syntyneet Luokka:Vuonna 2013 kuolleet
Baseballin Euroopan-mestaruuskilpailut 1977

Baseballin Euroopan mestaruuskilpailut 1977 pelattiin Haarlemissa, Alankomaissa 23. – 31. heinäkuuta. Alkuperäisen suunnitelman mukaan turnaus piti aloittaa kahdessa kolmen joukkueen lohkossa kuten Barcelonassa 1975, mutta Länsi-Saksan joukkueen pois jäänti viime hetkellä aiheutti muutoksia sarjaohjelmaan. Kaikki mukana olleet viisi joukkuetta pelasivat yhdessä alkulohkossa, jonka kaksi parasta selvisi finaaleihin. Italia pystyi jälleen kolmeen voittoon Alankomaista ja uusi kahden vuoden takaisen mestaruutensa. Länsi-Saksa suljettiin luovutuksen takia Euroopan-mestaruuskilpailuista seuraaviksi viideksi vuodeksi. ==Alkulohko== joukkue Ot. V H AVG 4 4 0 1.000 - 12-2 30-1 - 4 3 1 .750 5-6 27-0 - - 4 2 2 .500 - - 14-1 2-1 Espanja 4 1 3 .250 - 0-22 - - 4 0 4 .000 1-10 0-29 - 3-8 ==Alempi jatkosarja== joukkue Ot. V H AVG 4 4 0 1.000 6-4 7-6 Espanja 4 1 3 .250 - - 4 1 3 .250 - 2-0 Alkusarjan keskinäiset ottelut huomioitu lopputuloksiin. ==Loppuottelut== joukkue Ot. V H AVG Peli 2 Peli 3 Peli 4 Peli 5 5 3 2 .600 - 7-4 4-1 1-0 5 2 3 .400 2-1 - - - Alkusarjassa pelattu keskinäinen ottelu laskettu finaalisarjan 1.peliksi. ==Lopulliset sijoitukset== Sija Joukkue Vo Häv Kultaa 6 2 Hopeaa 5 3 Pronssia 4 2 4 Espanja 1 5 5 1 5 Euroopan mestari 1977 Italia 3\. mestaruus Italia, Alankomaat ja Belgia selviytyivät vuonna 1978 Italiassa pelattuihin maailmanmestaruuskilpailuihin. ==Henkilökohtaiset palkinnot== Palkinto Pelaaja Arvokkain pelaaja (MVP) Ted Alfieri Paras syöttäjä Bertil Haage Paras lyöjä Riccardo Landucci ==Lähteet== * Baseball Mercury. 1977 * Josh Chetwynd: Baseball in Europe, sivut 231-232.(ISBN 978-0-7864-3724-5) 1977 Luokka:Vuoden 1977 baseball Luokka:Alankomaiden baseball Luokka:Pohjois-Hollanti
Idänsiili

Idänsiili eli itäsiili (Erinaceus concolor) on siililaji. ==Levinneisyys== Idänsiiliä tavataan Turkista ja Välimeren itärannikolta Kaspianmeren länsi- ja itärannikolle. Lajin populaatiota ei tiedetä tarkkaan, mutta se on yleinen ainakin osassa levinneisyysaluettaan. Lajilla ei ole mitään vakavia uhkia ja se on luokiteltu elinvoimaiseksi. ==Elintavat== Idänsiili on yöaktiivinen eläin. Se käyttää ravinnokseen pääasiassa kovakuoriaisia ja matoja. ==Lähteet== Luokka:Siilit
Learning to Breathe

__NOTOC__ Learning To Breathe on amerikkalaisen Switchfoot-yhtyeen kolmas albumi ja viimeinen ennen siirtymistä Columbia Records -levy-yhtiölle. Albumi julkaistiin syyskuussa 2000. Sen tunnetuimmat kappaleet ovat "Learning to Breathe" ja "I Dare You To Move". Jälkimmäisen kappaleen Switchfoot äänitti uudestaan seuraavalle albumilleen The Beautiful Letdown ja siitä tuli suuri hitti. Learning To Breathe oli ehdolla Grammy-palkinnon saajaksi vuonna 2001 sarjassa Best Rock Gospel Album. == Kappaleet == # # # # # # # # # # # == Yhtyeen kokoonpano == * Jon Foreman – laulu, kitara * Tim Foreman – basso, taustalaulu, koskettimet * Chad Butler – rummut, perkussiot == Vierailijat == * Tony Miracle – syntetisaattori * Vicki Hampton – taustalaulu kappaleessa "Love Is The Movement" * Darwin Hobbs – taustalaulu kappaleessa "Love Is The Movement" * Foremanien äiti – taustalaulu == Lähteet == * Learning To Breathe CD:n kansivihko == Aiheesta muualla == * ”You Already Take Me There” -musiikkivideo YouTube-sivustolla * "Learning To Breathe" Allmusic-sivustolla Luokka:Vuoden 2000 albumit Luokka:Switchfootin albumit
Pliskan taistelu

Pliskan taistelu oli Bysantin keisarin Nikeforos I:n ja Bulgarian kaanin Krumin välillä käyty taistelu, jossa bulgaarit löivät Bysantin joukot ja surmasivat Nikeforoksen. ==Tausta== Bulgaarit olivat valloittaneet Bulgarian alueen 680-luvulla ja he sotivat sittemmin Bysantin kanssa. Bulgaarien kaani Krum oli aloittanut omat sotaretkensä Bysanttia vastaan 810-luvulla ja Bysantin keisari Nikeforos I päätti tehdä lopun bulgaareista kokoamalla 70 000 miehen armeijan. Armeijaan kuului koko Tagmata (Bysantin vakinainen armeija), sekä yksiköitä Vähästä-Aasiasta ja Traakiasta. Mukana oli myös Nikeforoksen poika Staurakios. Kuultuaan armeijan koosta Krum pyysi rauhaa, mutta Nikeforos ei tähän suostunut, vaan eteni kohti bulgaarien pääkaupunki Pliskaa. Bysanttilaiset voittivat helposti kaupungin avuksi lähetetyn bulgaarijoukon. Bulgaarit pakenivat ja jättivät kaupungin ilman puolustusta. Kaupunkiin edenneet bysanttilaiset surmasivat yli 12 000 sen asukasta sekä polttivat ja ryöstivät Krumin palatsin. Pääkaupungin valloitus ei kuitenkaan riittänyt sodan voittoon. Krumin armeijaa ei ollut lyöty ja hän keräsi lisää joukkoja vuorilla Pliskan pohjoispuolella. ==Taistelu== Krum suunnitteli bysanttilaisille ansan pystyseinäiselle rotkolle Pliskan pohjoispuolelle. Laiminlyöden tiedustelun Nikeforoksen joukot etenivät suoraan rotkoon ja ansa huomattiin vasta bulgaarien suljettua ulospääsyn paaluvarustuksella. Bysanttilaisia oli kuitenkin bulgaareja enemmän ja Nikeforoksen kenraalit yrittivät taivutella häntä tekemään rynnäkön varustuksia vastaan. Nikeforos päätti kuitenkin leiriytyä rotkoon. Kolmantena yönä leiriytymisestä bulgaarit hyökkäsivät alas rinnettä ja bysanttilaiset voitettiin nopeasti. Myös Nikeforos sai surmansa. Edellinen taistelussa surmansa saanut keisari oli ollut Adrianopolin taistelussa vuonna 378 kuollut Valens. Nikeforoksen poika Staurakios haavoittui pahoin, mutta hänen onnistui paeta muutamien kaartilaisten kanssa. Hän kuitenkin kuoli haavoihinsa muutaman kuukauden jälkeen. Koko armeijasta pääsivät pakenemaan vain jäännökset. ==Seuraukset== Kuolleen Nikeforoksen kaula katkaistiin, ja pää laitettiin esille seipään kärjessä. Myöhemmin keisarin kallo silattiin hopealla, ja Krum käytti sitä juomakuppinaan. Konstantinopolissa uutinen tappiosta otettiin vastaan tyrmistyneenä. Keisari Mikael I soti vielä myöhemmin Krumia vastaan, yhtä huonolla menestyksellä. Rauha Bulgarian ja Bysantin välille solmittiin vuonna 814. ==Lähteet== Luokka:Bulgarian historia Luokka:Bysantin taistelut Luokka:800-luku
Tango Kabaree

Tango Kabaree on vuonna 2001 ensi-iltansa saanut Pekka Lehdon ohjaama elokuva, joka on fiktiivinen tarina Aira Samulinin elämästä. Samulinin ohella elokuvassa esiintyvät enemmän tai vähemmän itsensä kaltaisissa rooleissa monet muutkin suomalaiset julkisuuden hahmot. Elokuva on kuvattu pääosin ravintola Kaisaniemessä Helsingissä.. Viitattu 22.2.2016. ==Rooleissa== ==Lähteet== Luokka:Vuoden 2001 suomalaiset elokuvat Luokka:Pekka Lehdon ohjaamat elokuvat Luokka:Suomalaiset elämäkertaelokuvat Luokka:Tanssielokuvat
Huoltorykmentti

Huoltorykmentti (lyh. hr tai HR) on Suomen puolustusvoimien rauhan ja sodan ajan joukkoihin kuuluva huollon toiminnoista vastaava sotilasläänin yksikkö. Sen tehtävänä on keskitetysti tukea sotilaslääninsä joukkojen huoltoa. Puolustusvoimien organisaatioon on vuoden 2008 alusta kuulunut neljä alueellisesti sijoitettua huoltorykmenttiä, jotka olivat maavoimien materiaalilaitoksen alaisia. Ne alistettiin PVLOGL:lle vuoden 2015 alusta. Pääosin huoltorykmentit muodostettiin varikoista ja varastoalueista. Valmiutta kohotettaessa huoltorykmentti perustaa teknisen huoltokomppanian (TeknHK) ja ajoneuvojen korjauskeskuksen (AjonKorjK). Huoltorykmentillä on oma esikunta. Rykmentti jakaantuu sektoreihin ja sen alaisuudessa voi toimia varasto- osastoja ja varikkoja. ==Huoltorykmentit 31.12.2014 asti == Huoltorykmentit ja niiden esikuntien sijoituspaikat olivat: * Etelä-Suomen huoltorykmentti, Helsinki - ESHR * Itä-Suomen Huoltorykmentti, Kouvola - ISHR * Länsi-Suomen Huoltorykmentti, Hämeenlinna - LSHR * Pohjois-Suomen Huoltorykmentti, Oulu - PSHR Näistä ESHR:iin kuului poikkeuksellisesti myös huoltokeskus Helsingin Santahaminan varuskunnassa. ==Katso myös== * Millog Oy Luokka:Suomen puolustusvoimat Luokka:Tukevat aselajit
Otto Wels

Otto Wels (15. syyskuuta 1873 – 16. syyskuuta 1939) oli Saksan sosiaalidemokraattisen puolueen puheenjohtaja vuosina 1919–1933 ja kansanedustaja 1920–1933. Wels syntyi Berliinissä majatalon isännän perheeseen. Hän aloitti työt tapiseeraajan oppipoikana ja liittyi SPD:hen vuonna 1891. Vuosina 1895–1897 hän palveli Saksan armeijassa. Sen jälkeen hän työskenteli ammattiyhdistyksessä, puolueen tehtävissä ja SPD:n pää- äänenkannattajan Vorwärtsin lehdistökomiteassa. Saksan vallankumouksen aikana marraskuussa 1918 Wels oli Berliinin työläisneuvoston jäsen ja kaupungin sotilaskomentaja. Vuonna 1920 SPD:n puheenjohtajana hän organisoi yleislakon, jonka avulla äärioikeistolainen Kappin vallankaappaus nujerrettiin. Tämän jälkeen hän painosti puoluetoverinsa Gustav Nosken eroamaan puolustusministerin paikalta. Wels tuki SPD:n puolisotilaallisten järjestöjen Reichsbannerin ja Eiserne Frontin perustamista äärioikeiston ja -vasemmiston samantyyppisiä järjestöjä vastaan. Vuonna 1923 Welsistä tuli Saksan edustaja Sosialistiseen internationaaliin (tuolloin nimellä Sosialistinen Työväen Internationaali). Maaliskuussa 1933 Wels oli ainoa valtiopäiväedustaja, joka piti puheen Hitlerin valtalakia vastaan. SPD:n edustajat äänestivät lakia vastaan viimeisessä valtiopäivien istunnossa, johon osallistui useita puolueita. Kommunistit eivät voineet osallistua, koska heidät oli siinä vaiheessa jo kielletty. Kaikki muut puolueet keskustasta oikeistoon äänestivät Hitlerin hyväksi. Wels valittiin vielä huhtikuussa puolueen puheenjohtajaksi. Pian valtalain hyväksymisen jälkeen natsihallitus kielsi SPD:n, muut puolueet lakkauttivat itsensä ja Saksasta tuli yksipuoluediktatuuri. Wels lähti maanpakoon Saarin alueelle, joka kuului siihen aikaan Kansainliiton hallintaan, ja häneltä evättiin Saksan kansalaisuus. Hän työskenteli SPD:n pakolaisorganisaatiossa Prahassa ja sitten Pariisissa, jossa hän kuoli syksyllä 1939. ==Lähteet== == Aiheesta muualla == Luokka:Saksan sosiaalidemokraattisen puolueen puheenjohtajat Luokka:Natsivaltaa vastustaneet saksalaiset Luokka:Vuonna 1873 syntyneet Luokka:Vuonna 1939 kuolleet
V.O.I.T.K.A. – metsän veljet

V.O.I.T.K.A. – metsän veljet (televisioesityksessä V.O.I.T.K.A Metsäveljet) on vuonna 2004 ensi-iltansa saanut Pekka Lehdon ohjaama faktaa ja fiktiota sekoittava dokumenttielokuva. Se kertoo kutsuntaikäisistä virolaisveljeksistä Aivar ja Ülo Voitka, jotka vuonna 1986 linnoittautuivat metsään välttääkseen joutumisen Neuvostoliiton armeijaan. He piileskelivät metsissä 14 vuoden ajan ja elättivät itsensä ryöstellen. == Lähteet == == Aiheesta muualla == * Luokka:Suomalaiset dokumenttielokuvat Luokka:Virolaiset elokuvat Luokka:Pekka Lehdon ohjaamat elokuvat Luokka:Vuoden 2004 dokumenttielokuvat
Baseballin Euroopan-mestaruuskilpailut 1979

Baseballin Euroopan mestaruuskilpailut 1979 pelattiin Triestessa ja Ronchi dei Legioniarissa, Italiassa 11. - 19. elokuuta. Mukana olleet neljä joukkuetta pelasivat yhdessä alkulohkossa, jonka kaksi parasta selvisi finaaleihin kahden muun jäädessä pronssikamppailuun. Italia pystyi jälleen löylyttämään Alankomaita, tällä kertaa voitoin 4-1, ja voitti jo kolmannen peräkkäisen ja kaikkiaan neljännen Euroopan-mestaruutensa. ==Alkulohko== joukkue Ot. V H AVG 3 3 0 1.000 3-2 21-5 6-0 3 2 1 .667 - 14-0 9-0 3 1 2 .333 - - 5-4 3 0 3 .000 - - - ==Pronssiottelut== joukkue Ot. V H AVG Peli 2 Peli 3 3 2 1 .667 13-11 - 3 1 2 .333 - 7-5 Alkusarjan keskinäinen ottelu laskettu 1.pronssiotteluksi ==Loppuottelut== joukkue Ot. V H AVG Peli 2 Peli 3 Peli 4 Peli 5 5 4 1 .800 14-1 5-0 8-4 - 5 1 4 .200 - - - 8-5 Alkusarjan keskinäinen ottelu laskettu 1.loppuotteluksi ==Lopulliset sijoitukset== Sija Joukkue Vo Häv Kultaa 6 1 Hopeaa 3 4 Pronssia 2 3 4 1 4 Euroopan mestari 1979 Italia 4\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Davide DiMarco Paras syöttäjä Dario Borghino Paras lyöjä Giuseppe Del Sardo ==Lähteet== * Baseball Mercury. 1979 * http://www.the- sports.org/baseball-european-championships-group--- 1979-results-s15-c0-b0-g132-t4219-u57-m115618.html * Josh Chetwynd: Baseball in Europe, sivut 232-233.(ISBN 978-0-7864-3724-5) ==Aiheesta muualla== * baseball-reference 1979 Luokka:Vuoden 1979 baseball Luokka:Italian baseball Luokka:Trieste Luokka:Gorizian maakunta
Kuningas Hidas

Kuningas Hidas on vuonna 2000 ensi-iltansa saanut Saara Saarelan ohjaama elokuva. Se on Iiro Küttnerin käsikirjoittama musta komedia maalarista, joka alkaa uskoa tärpätin tuhonneen hänen kykynsä tuntea. Tunnin mittainen elokuva oli Saarelan lopputyö Taideteollisen korkeakoulun elokuvataiteen laitoksella. == Rooleissa == == Lähteet == == Aiheesta muualla == * Luokka:Vuoden 2000 suomalaiset elokuvat Luokka:Suomalaiset mustan komedian elokuvat Luokka:Saara Saarelan ohjaamat elokuvat
Puhelinvastaaja

Puhelinvastaaja on puhelimeen kytkettävä laite, johon tallennettu viesti toistetaan tuohon puhelinnumeroon soittavalle, mikäli kukaan ei vastaa puhelimeen. Yleensä soittaja voi myös tallentaa siihen oman vastausviestinsä, jonka puhelimen omistaja voi myöhemmin kuunnella. Vastaajatoiminto voidaan toteuttaa myös operaattorien palveluna, jolloin erillistä laitetta ei tarvita puhelinkoneen yhteydessä. Puhelinyhtiöiden vastaajapalvelu on ollut käytössä jo lankapuhelimien aikaan. ==Historiaa== Ensimmäinen kaupallinen puhelinvastaaja tuli markkinoille Yhdysvalloissa 1949. Laitteen nimi oli Tel- Magnet. Se soitti viestin puhelimeen soittavalle ja nauhoitti soittajan viestin magneettinauhalle. Laite maksoi 200 dollaria, mutta se ei ollut kaupallinen menestys. Ensimmäinen menestynyt puhelinvastaaja oli Ansafone, jonka kehitti Phonetel-yrityksessä työskennellyt Kazuo Hashimoto. Yritys alkoi myydä laitettaan Yhdysvalloissa vuonna 1960. == Katso myös == * Puheposti ==Lähteet== == Aiheesta muualla == Luokka:Puhelintekniikka
Hengittämättä ja nauramatta

Hengittämättä ja nauramatta () on vuonna 2002 ensi-iltansa saanut Saara Saarelan ohjaama draamaelokuva. Se on kuvaus temperamenttisen sarjakuvataiteilijan Inkan ja hänen läheistensä elämäntilanteista ja ihmissuhteista. Elokuva sai ensi-iltansa Moskovan elokuvajuhlien kilpailusarjassa heinäkuussa 2002 (Tilaajille). ja Suomessa elokuussa. ==Rooleissa== ==Lähteet== Luokka:Vuoden 2002 suomalaiset elokuvat Luokka:Suomalaiset draamaelokuvat Luokka:Saara Saarelan ohjaamat elokuvat
Turilas ja Jäärä

Turilas ja Jäärä tai Turilas & Jäärä on vuonna 2001 ensi-iltansa saanut Mariko Härkösen ja Ismo Virtasen ohjaama nukkeanimaatio, josta tuotettiin myös 13-osainen animaatiosarja. Ohjaajien lisäksi kolmantena käsikirjoittajana toimi Liisa Helminen. Ääntelyistä ja keksitystä ”ötökkäkielestä” rakentuvissa äänirooleissa näyttelevät Sam Huber, Vesa Vierikko ja Max Bremer. Turilas ja Jäärä ovat ötökkäystävyksiä, jotka kehittelevät ihmisten hylkäämille esineille uusia käyttötarkoituksia. Jäärä on puuhakas ja nokkela keksijä, Turilas taas hyväntuulinen herkkusuu. Tarinoissa käsitellään elämän perusasioita, kuten lähimmäisten ja ympäristön kunnioittamista. == Ääninäyttelijät == ==Lähteet== ==Aiheesta muualla== *Riemua ravintoketjun alaportailla, arvio elokuvasta FIlm-O-Holic-sivustolla *Sarjan esittely Ylen sivustolla Luokka:Suomalaiset lastenelokuvat Luokka:Suomalaiset animaatioelokuvat Luokka:Vuoden 2001 suomalaiset elokuvat Luokka:Suomalaiset televisiosarjat Luokka:Kuvitteelliset hyönteiset
The Death and Life of Great American Cities

The Death and Life of Great American Cities on Jane Jacobsin vuonna 1961 julkaistu teos. Teoksessa arvostellaan 1900-luvun kaupunkisuunnittelupolitiikkaa, syyttäen sitä monien kaupunginosien rappiosta Yhdysvalloissa. Teoksessa esitettiin näkemyksiä niistä tekijöistä, jotka luovat kaupunkeihin elävyyttä.. ==Sisältö== Jacobs argumentoi, että modernistinen kaupunkisuunnittelu ylenkatsoo kaupunkia, koska se ylenkatsoo ihmisyhteisöjä ja ihmisten toimintaa niissä. Hän arvostelee myös Le Corbusierin Ville Radieuse- ja Ebenezer Howardin puutarhakaupunki-malleja. Jacobs piti tuhoisimpana vanhan rakennuskannan päälle sijoitettavaa uudisrakentamista () ja eri toimintojen, kuten asumisen, liiketoiminnan ja työpaikkojen erottelua. Hän väitti näiden toimintatapojen tuhoavan yhteisöjä ja liiketoimintaa luomalla eristettyä ja toimimatonta kaupunkitilaa. Näiden tilalle Jacobs esittää neljää monimuotoisuuden tekijää. Näiden neljän tekijän välttämättömyys on tämän kirjan tärkein sisältö. Yhdessä nämä ehdot luovat tehokkaita taloudellisia varantoja (). Jacobsin neljä ehtoa monimuotoisuuden toteutumiselle ovat seuraavat: # Eri toimintojen sekoittaminen, jotta katutilassa olisi toimintaa kaikkina aikoina päivästä. # Lyhyet korttelivälit, jotka mahdollistavat suuren jalankulkijoiden läpäisyvirran. # Rakennuskannassa eri-ikäisiä ja -kuntoisia rakennuksia. Tämä mahdollistaa erilaisiin taloudellisiin resursseihin pohjautuvien toimintojen diversiteetin. # Tiiviys, joka mahdollistaa riittävän volyymin eri toimintojen elävyyden ylläpitämiseksi. Jacobsin estetiikkaa voidaan pitää vastakohtana modernistisen arkkitehtuurin estetiikalle, korostaen elävyyttä ja suunnittelmattomuutta korkeammalle kuin järjestystä ja tehokkuutta. Jacobs käyttää usein New York Cityn Greenwich Villagea, jossa hän itsekin on asunut ja toiminut, esimerkkinä elävästä urbaanista yhteisöstä. ==Vaikutus== The Death and Life of Great American Cities on Jacobsin tunnetuin teos. Se on käännetty kuudelle kielelle ja sitä on myyty yli 250 000 kappaletta. Teoksella oli merkittävä vaikutus Uusi urbanismi -liikkeeseen (). Liike syntyi 1980-luvulla puolustamaan tiiviitä kävelykaupunkeja esikuvanaan vanhat keskieurooppalaiset kaupungit. == Lähteet == Luokka:Kaupunkisuunnittelu Luokka:Kirjat yhteiskunnasta Luokka:Vuoden 1961 kirjat
Henry McCullough

Henry Campbell Liken McCullough (21. heinäkuuta 1943 – 14. kesäkuuta 2016http://www.belfasttelegraph.co.uk/news/northern-ireland/beatle-paul- mccartney-pays-tribute-to-former-wings-guitarist-and-northern-ireland-music- legend-henry-mccullough-who-has-died-34800555.html) oli irlantilainen kitaristi. Hän soitti Wings-yhtyessä sen ensimmäisellä albumilla. Sen jälkeen hän ryhtyi sessiomuusikoksi ja soitti Marianne Faithfullin, Roy Harperin, Ronnie Lanen, Frankie Millerin ja Eric Burdonin levyillä. sekä Spooky Toothin, Joe Cockerin ja Pink Floydin kanssa. McCullough sai sydänkohtauksen marraskuussa 2012, ja vuonna 2013 ilmoitettiin hänen saaneen sen yhteydessä parantumattoman aivovaurion. Hän kuoli 14. kesäkuuta 2016. == Lähteet == Luokka:Irlantilaiset kitaristit Luokka:Vuonna 1943 syntyneet Luokka:Vuonna 2016 kuolleet Luokka:Wings
Erland Sihvonen

Henrik Erland Sihvonen (25. lokakuuta 1873 Loppi – 10. lokakuuta 1967 HelsinkiOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen lähetyssaarnaaja Kiinassa 1902–1929. Sihvonen oli aluksi kauppaalalla, kunnes hän 24-vuoliaana tuli oppilaaksi Suomen Lähetysseuran mieskouluun ja sai päästötodistuksen vuonna 1902. Hänet vihittiin saman vuonna lähetyssaarnaajaksi ja hänen toimipaikakseen tuli Kiina.Henkilötietoja. 60 vuotta, Uusi Suomi, 25.10.1933, nro 287, s. 6, Kansalliskirjaston digitaaliset aineistot. Viitattu 19.01.2025 ==Toiminta Kiinassa== Sihvonen työskenteli Kiinassa vuosina 1902−1910, 1912−1923 ja 1926−1929. Sihvonen perusti Kiinaan useita lähetysasemia ja hän toimi 1906−1910 ja 1913−1914 Kiinan lähetyksen esimiehenä. Vuonna 1914 hän siirtyi Shekoun seminaariin, jossa koulutettiin kiinalaisia pappeja ja toimi siellä muun muassa useita vuosia oppilaitoksen vararehtorina. Vuonna 1929 Sihvonen joutui sairauden takia palaamaan takaisin Suomeen ja oli sitten Suomen Lähetysseuran palveluksessa. Hän oli myös sinologi, joka arvosti kiinalaisia ja kiinalaista kulttuuria erittäin paljon. Hän laati kiinankielisiä teologian oppikirjoja sekä käänsi runsaasti virsirunoutta kiinan kielelle. Hän palasi pysyvästi Suomeen 1929.Otavan Iso tietosanakirja, Otava 1966, osa 7, palsta 1382Hongkongin luterilainen seminaari 100-v. Sihvonen otti osaa Kiinan luterilaisen kirkon perustamiseen ja edusti 1929 Kiinan luterilaista kirkkoa Kööpenhaminan yleisluterilaisessa kokouksessa. Hän kirjoitti opetustyön avuksi seminaaria varten kiinankielellä symboliikan, liturgiikan ja kaleketiikan oppikirjat sekä käänsi 200 virttä, 150 rukousta ja 20 käsikirjakaavaa. Hän hoiti lisäksi lukuisia luottamustoimia lähetyssaarnaajien kesäajan virkistyspaikassa Killingissä. Teologian kunniatohtorin arvon hän sai 1963. Sihvonen järjesti käydessään Suomessa 1910 kiinalais-afrikkalaisen näyttelyn, joka kiersi maata. Hän esiintyi näyttelyssä kiinalaisessa mandariinin puvussa.Materiaalisen kulttuurin historiaa, Utuonline ==Julkaisuja== *Christian symbolics. Part 1–2. The Lutheran board of publication, 1923. *Outlines of liturgics. Hupeh: Lutheran theological seminar [s.a.] (kiinankielinen) *Prayer book. Hankow: Lutheran board publication, 1929. *Christian instruction: (catechetics). Erland Sihvonen & Iü Shao Duan. Hankow: Lutheran board of publication, 1930. *Herran ihmeellisiä teitä: kiinalaisia henkilökuvia. Suomen Lähetysseura, 1937. *Voitetut helmet. Suomen Lähetysseura, 1941 *Katkaistut kahleet. Suomen Lähetysseura, 1944. *Sukulaissieluja. Suomen Lähetysseura, 1956. ==Lähteet== ==Kirjallisuutta== *Kirsi Javanainen: "Erland Sihvonen Kiinan lähetystyön uranuurtajana 1902–1929" (pro gradu -työ). ==Aiheesta muualla== Luettelo Erland Sihvosen lehtiartikkeleista *Mirka Nousiainen, Henrik Erland Sihvonen (1873–1967): lähetyssaarnaaja, kirjailija, runoilija ja kääntäjä, opinnäyte, Sibelius- Akatemia (tiivistelmä opinnäytteestä) Luokka:Suomen Lähetysseuran lähetystyöntekijät Luokka:Suomalaiset sinologit Luokka:Vuonna 1873 syntyneet Luokka:Vuonna 1967 kuolleet
Max Irons

Maximilian "Max" Paul Diarmuid Irons (s. 17. lokakuuta 1985, Camden, Lontoo) on englantilainen näyttelijä. Hän on näyttelijöiden Sinéad Cusackin sekä Jeremy Ironsin poika. Hänet tunnetaan parhaiten elokuvista Red Riding Hood – Punahilkka, Vieras sekä televisiosarjasta Valkoinen kuningatar. == Elämä ja ura == Max Irons valmistui vuonna 2008 Guildhall School of Music and Dramasta. Hän opiskeli siellä näyttelijäksi ja alkoi saada rooleja 15-vuotiaana. Ironsilla oli kouluvuosinaan lukihäiriö. Irons työskenteli ennen näyttelijän uraansa baarimikkona ja lisäksi hän on työskennellyt mallina Burberrylla ja Mangolla. == Filmografia == * Being Julia (elokuva, 2004) - Curtain Call Boy * Dorian Gray (elokuva, 2009) - Lucius * Red Riding Hood – Punahilkka (elokuva, 2011) - Henry * The Runaway (televisiosarja, 2011) - Tommy * Vieras (2013) - Jared Howe * Valkoinen kuningatar (televisiosarja, 2013) - Kuningas Edvard * The Riot Club (elokuva, 2014) - Miles Richards * Kultainen nainen (elokuva, 2015) - Fredrick Altmann * Bitter Harvest (elokuva, 2016) - Yuri * Väärän vänkyrä talo (elokuva, 2017) - Charles Hayward * The Wife (elokuva, 2017) - David Castleman * Terminal (elokuva, 2018) - Alf * The Little Drummer Girl (televisiosarja, 2018) - Al * Condor (televisiosarja, 2018-2020) - Joe Turner == Lähteet == == Aiheesta muualla == * * Luokka:Englantilaiset näyttelijät Luokka:Elävät henkilöt Luokka:Vuonna 1985 syntyneet
Baseballin Euroopan-mestaruuskilpailut 1981

Baseballin Euroopan mestaruuskilpailut 1981 pelattiin Alankomaissa 11.–19. heinäkuuta. Mukana olleet neljä joukkuetta pelasivat yhdessä alkulohkossa, jonka kaksi parasta selvisi finaaliin kahden muun jäädessä pronssikamppailuun. Ruotsi sai kisoista ensimmäisen mitalinsa voitettuaan pronssiottelussa Belgian. Avausottelussaan Ruotsi ahdisteli jopa Alankomaita ja hävisi vain 6–5. Muissa otteluissa Euroopan kaksi suurta, Alankomaat ja Italia, olivat omaa luokkaansa. Alankomaat voitti kultaa kahdeksan vuoden tauon jälkeen voittamalla finaalissa Italian kolmesti. ==Alkulohko== Joukkue Ot. V H AVG 5 5 0 1.000 5-4 13-1 6-5 5 4 1 .800 - 20-6 16-0 6 1 5 .167 1-19 0-5 4-3 6 1 5 .167 2-14 0-25 5-4 ==Pronssiottelut== Joukkue Ot. V H AVG Peli 1 Peli 2 Peli 3 3 2 1 .667 - 12-2 2-1?? 3 1 2 .333 8-2 - - ==Loppuottelut== Joukkue Ot. V H AVG Peli 1 Peli 2 Peli 3 3 3 0 1.000 8-3 11-7 8-1 3 0 3 .000 - - - ==Lopulliset sijoitukset== Sija Joukkue Vo Häv Kultaa 8 0 Hopeaa 4 4 Pronssia 3 6 4 2 7 Euroopan mestari 1981 Alankomaat 11\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Paul Smit Paras syöttäjä Jan Hijzelendoorn Paras lyöjä Charles Urbanus ==Lähteet== * Josh Chetwynd: Baseball in Europe, sivut 233-234.(ISBN 978-0-7864-3724-5) * the-sports.org/baseball - ristiriitainen lähde 1981 Luokka:Vuoden 1981 baseball Luokka:Alankomaiden baseball
Baseballin Euroopan-mestaruuskilpailut 1983

Baseballin Euroopan mestaruuskilpailut 1983 pelattiin Italiassa 28. heinäkuuta - 7. elokuuta. Turnaukseen osallistui kuusi joukkuetta, jotka pelasivat aluksi yksinkertaisen sarjan. Kaksi parasta pelasi loppuottelusarjan mestaruudesta ja muut pelasivat sarjamuotoisesti pronssista ja muista sijoituksista. Kilpailu oli samalla karsinta Los Angelesin olympialaisten näytösturnaukseen. Italia voitti Euroopan-mestaruuden ja olympia paikan. Vuoden 1984 maailmanmestaruusturnaukseen pääsi Italian ohella myös hopeajoukkue Alankomaat. ==Alkulohko== joukkue Ot. V H AVG 5 5 0 1.000 - - 21-1 24-0 32-0 5 4 1 .800 5-9 21-0 - - 36-0 5 3 2 .600 0-7 - - 3-2 - 5 2 3 .400 - 0-17 0-5 23-13 - 5 1 4 .200 - 0-12 - - 7-3 5 0 5 .000 - - 0-25 5-15 - ==Jatkosarjat== ===Alempi jatkosarja=== joukkue Ot. V H AVG 6 6 0 1.000 - 15-2 12-11 6 3 3 .500 3-13 11-8 - 6 3 3 .500 - - 18-6 6 0 6 .000 - 1-11 - Alkusarjan keskinäiset ottelut mukana lopputuloksissa. ==Loppuottelut== Alankomaat – Italia Italia Alankomaat 14–1 Italia Alankomaat 12–2 Italia Alankomaat 4–14 Alankomaat Italia 2–310 Italia Euroopan-mestari otteluvoitoin 3-1. ==Lopulliset sijoitukset== Sija Joukkue Vo Häv Kultaa 8 1 Hopeaa 5 4 Pronssia 6 2 4 3 5 5 3 5 6 0 8 Euroopan mestari 1983 Italia 5\. mestaruus ==Henkilökohtaiset palkinnot== Palkinto Pelaaja Paras lyöjä Roberto Bianchi ==Lähteet== * the-sports.org/baseball * Josh Chetwynd: Baseball in Europe, sivut 233-234.(ISBN 978-0-7864-3724-5) 1983 Luokka:Vuoden 1983 baseball Luokka:Italian baseball Luokka:Firenze
Girl

Girl on englantia ja tarkoittaa tyttöä. Se voi viitata seuraaviin: == Musiikkikappale == *Girl – John Lennonin ja Paul McCartneyn brittiläiselle The Beatles -yhtyeelle tekemä kappale vuodelta 1965 *Girl – Beyoncé Knowlesin, Kelly Rowlandin, Michelle Williamsin, Rodney Jerkinsin, Ric Ruden, Angela Beyincen, Sean Garrettin ja Patrick Douthitin yhdysvaltalaiselle Destiny's Child -yhtyeelle tekemä kappale vuodelta 2004 == Musiikkialbumi == *Girl – australialaisen Dannii Minoguen albumi vuodelta 1997 == Yhtye == *Girl – brittiläinen glam metal -yhtye, joka toimi vuosina 1979–1982
Simon Bikindi

Simon Bikindi (s. 28. syyskuuta 1954 Rwerere - 15. joulukuuta 2018, Cotonou, Benin) on ruandalainen laulaja, säveltäjä ja baletin johtaja. Hän myös oli aikoinaan MRND-puolueen jäsen ja työskenteli maansa nuoriso- ja urheiluministeriössä.TRIAL: Simon Bikindi Bikindi oli tunnettu muusikko Ruandan kansanmurhan aikaan (1994). Hän lietsoi musiikillaan tutseihin kohdistunutta vihaa Radio Télévision Libre des Mille Collinesin kautta ja myös osallistui interahamwe-joukkojen kouluttamiseen. Hänet pidätettiin Leidenissa Alankomaissa vuonna 2001 ja tuomittiin joulukuussa 2008 Ruanda- tuomioistuimessa 15 vuoden vankeuteen kansanmurhaan yllyttämisestä.The Hague Justice Portal: Bikindi, Simon == Lähteet == Luokka:Ruandalaiset muusikot Luokka:Laulajat Luokka:Säveltäjät Luokka:Ruandan kansanmurha Luokka:Vuonna 1954 syntyneet Luokka:Vuonna 2018 kuolleet
Victor Auer

Victor Lee ("Vic") Auer (24. maaliskuuta 1937 Santa Ana, Kalifornia – 3. toukokuuta 2011 Thousand Oaks, Kalifornia) oli yhdysvaltalainen ampuja. Hän sai vuoden 1972 kesäolympialaisissa Münchenissä hopeaa 50 metrin pienoiskiväärin makuukilpailussa ja kilpaili siinä myös vuoden 1976 kesäolympialaisissa Montrealissa.Vic Auer Bio, Stats, and Results | Olympics at Sports-Reference.com Auer valmistui Kalifornian yliopistosta, Los Angelesista. Olympiahopean lisäksi hän voitti kolme kultamitalia Pan-Amerikan kisoissa. Hän toimi myös televisiokäsikirjoittajana. == Lähteet == Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1937 syntyneet Luokka:Vuonna 2011 kuolleet
The Very Best of the Electric Light Orchestra

The Very Best of the Electric Light Orchestra on kahden albumin kokoelma brittiläisen Electric Light Orchestra -yhtyeen tuotannosta. LP-levyjä on valmistettu Hollannissa. LP-levyjen etiketeissä nimi on lyhennetty muotoon The Very Best of E.L.O. Julkaisuvuosi on 1990, levymerkki CBS Recordsin Epic ja tuottaja Jeff Lynne. == Kappaleet == Kappaleiden tekijä on yhtä lukuun ottamatta Jeff Lynne. ; Sivu 1 # Evil Woman – 4:11 # Livin' Thing – 3:31 # Turn to Stone – 3:47 # Can't Get It out of My Head – 4:23 # Rockaria – 3:14 # Telephone Line – 4:38 Musiikkikustantaja on Jet Music Ltd. ; Sivu 2 # Mr. Blue Sky – 5:05 # Sweet Talkin' Woman – 3:47 # Confusion – 3:42 # Rock and Roll Is King * – 3:43 # Strange Magic ** – 4:05 # Calling America *** – 3:26 Jet Music Ltd. * Jet Music Ltd. / April Music Ltd. ** Jet Music / United Artists Music Ltd. *** April Music Inc. ; Sivu 3 # Don't Bring Me Down – 4:02 # So Serious * – 2:41 # Getting to the Point * – 4:28 # Do Ya ** – 3:45 # Hold on Tight *** – 3:06 # Secret Messages **** – 4:47 JET Music * April Music Inc. ** Jet Music / United Artists Music Ltd. *** Blackwood Music Inc. / Jet Music Inc. **** Jet Music Ltd. / April Music Ltd. ; Sivu 4 # Wild West Hero – 4:40 # Here Is the News * – 3:49 # Shine a Little Love ** – 4:40 # I'm Alive *** – 3:45 # All Over the World *** – 4:03 # Roll Over Beethoven (C. Berry) **** – 4:32 Unart Music Corp. / Jet Music, Inc. * Blackwood Music Inc. / Jet Music Inc. ** Jet Music *** Jet Music Ltd. / April Music Ltd. **** Arc Music Corp. == Lähteet == * 2LP The Very Best of the Electric Light Orchestra (CBS Records / Epic 466558 1) 1990 Luokka:Vuoden 1990 kokoelma-albumit Luokka:Electric Light Orchestran albumit
Elis Regina

Elis Regina Carvalho Costa, tunnettu nimellä Elis Regina (,Elis Regina ääntämys, fi.forvo.com. Viitattu 26.1.2014. 17\. maaliskuuta 1945 Porto Alegre – 19. tammikuuta 1982 São Paulo), oli brasilialainen laulajatar. Elis Regina syntyi Porto Alegressa ja aloitti laulajanuransa 11-vuotiaana lasten radio- ohjelmassa. Jo 16-vuotiaana hän pääsi Rio de Janeiroon levyttämään ensimmäisen albuminsa Viva a Brotolândia. Elis Regina arvosteli Brasiliaa 1960-luvulla johtanutta sotilasjunttaa, joka ajoi monia hänen sukupolvensa muusikoita maanpakoon. Euroopassa vuonna 1969 antamassaan haastattelussa hän totesi maansa olevan ”gorillojen johtama”, mutta vältti vankilaan joutumisen suuren suosionsa takia. Viranomaiset kuitenkin pakottivat hänet laulamaan Brasilian kansallislaulun eräässä stadiontilaisuudessa. Elis Regina kuoli vuonna 1982 alkoholin ja kokaiinin yliannostukseen.Starpulse.com Elis Regina Biography Elis Reginan albumi Vento de Maio (1983) valittiin vuonna 2005 hakuteokseen 1001 albumia jotka jokaisen on kuultava edes kerran eläessään. == Diskografia == * Viva a Brotolândia (1961) * Poema de Amor (1962) * O Bem do Amor (1963) * Ellis Regina (1963) * Dois na Bossa (1965) * O Fino do Fino – Elis & Zimbo Trio (1965) * Samba, Eu Canto Assim! (1965) * Dois na Bossa nº2 (1966) * Elis (1966) * Dois na Bossa nº3 (1967) * Elis Especial (1968) * Elis, Como & Porque (1969) * Elis Regina in London (1969) * Aquarela do Brasil – Elis Regina & Toots Thielemans (1969) * Em Pleno Verão (1970) * Elis no Teatro da Praia com Miele & Bôscoli (1970) * Ela (1971) * Elis (1972) * Elis – no 2 (1973) * Elis (1973) * Elis (1974) * Elis & Tom (yhdessä Antônio Carlos Jobimin kanssa, 1974) * Falso Brilhante (1976) * Elis (1977) * Transversal do Tempo (1978, live) * Essa Mulher (1979) * Elis Especial (1979) * Saudades do Brasil (1980) * Elis (1980) * Montreux Jazz Festival (1982) * Trem Azul (1982, live) * Vento de Maio (1983) * Luz das Estrelas (1984) * Elis Regina no Fino da Bossa (1994, live) * Dose Dupla – Elis Regina (1994, kahden ensimmäisen albumin digitaalinen uudelleenjulkaisu) * Elis ao Vivo (1995, live) * 20 Anos de Saudade (2002, kokoelma) * Little Pepper: The Definitive Collection (2004, kokoelma) ==Lähteet== ==Aiheesta muualla== Luokka:Bossa nova -laulajat Luokka:Brasilialaiset laulajat Luokka:Vuonna 1945 syntyneet Luokka:Vuonna 1982 kuolleet
Dedekind

Dedekind on muun muassa seuraavien henkilöiden sukunimi: * Brendon Dedekind (s. 1976), eteläafrikkalainen entinen uimari * Richard Dedekind (1831–1916), saksalainen matemaatikko, jonka mukaan ovat saaneet nimensä: ** Dedekindin eetafunktio ** Dedekindin leikkaus
Toots Thielemans

Jean-Baptiste Frédéric Isidore ”Toots” Thielemans (29. huhtikuuta 1922 Bryssel – 22. elokuuta 2016 Braine-l’Alleud, Belgia)Keepnews, Peter: Jazz harmonica legend Toots Thielemans dies aged 94, USA Today 22.8.2016. oli belgialainen jazzmuusikko, joka tunnettiin kitaran ohella etenkin huuliharpun soitostaan ja vihellyksestään. Hänen kuuluisin sävellyksensä lienee vuonna 1962 levytetty jazzvalssi ”Bluesette”, jossa hän viheltää unisonossa kitaransa kanssa. ==Elämä ja ura== Thielemans aloitti muusikon uransa kitaristina. Vuonna 1949 hän soitti Pariisissa yhdessä Sidney Bechet’n, Charlie Parkerin, Miles Davisin ja Max Roachin kanssa. Hän liittyi Benny Goodmanin Euroopan-kiertueeseen ja teki ensilevytyksensä Pariisissa yhtyetoveri, saksofonisti Zoot Simsin kanssa. Vuonna 1951 Thielemans soitti kitaraa belgialaisen laulaja-lauluntekijä Bobbejaan Schoepenin yhtyeessä, kunnes muutti Yhdysvaltoihin. Vuosina 1952–1959 Thielemans soitti George Shearingin kvintetissä enimmäkseen kitaraa, mutta yhä enemmän myös huuliharppua. Jazzhistorioitsija Joachim-Ernst Berendtin mukaan Thielemans vapautti huuliharpun sen primitiivisestä statuksesta kömpelönä kansansoittimena ja jalosti instrumentin mahdollisuudet jazzmusiikissa miltei tasavertaisiksi saksofonin kanssa. Thielemansin muihin yhteistyökumppaneihin lukeutuivat Ella Fitzgerald, Jaco Pastorius (albumilla Word of Mouth), Stéphane Grappelli, J. J. Johnson, Michael Franks, Peggy Lee, John Williams, Quincy Jones, Oscar Peterson, Bill Evans, Paul Simon, Billy Joel, Astrud Gilberto, Shirley Horn, Elis Regina ja Joe Pass. Thielemansin musiikkia kuullaan monissa elokuvissa, kuten Keskiyön cowboy, Jean de Florette, Iltaloma, Kovat ratsastajat, Pakotie ja Turkkilaisia makeisia sekä lasten televisiosarjassa Seesamtie. Vuonna 1974 Thielemans sävelsi musiikin ruotsalaiseen animaatioelokuvaan Tuulihattu ja myös näytteli yhden roolihahmon äänenä. Vuonna 2001 Thielemans sai paronin arvonimen Belgian kuninkaalta Albert II:lta. Vuonna 2012 New Yorkin Lincoln Centerissä pidetyssä Thielemansin 90-vuotisjuhlakonsertissa esiintyi päivänsankarin lisäksi muiden muassa Herbie Hancock.Friends Celebrate Thielemans' 90 years ==Valikoitu diskografia== * The Sound (1955) * Time Out For Toots (1958) * Man Bites Harmonica! (1958) * Soul (1959) * The Whistler and His Guitar (1964) * Aquarela Do Brasil (1969, yhdessä Elis Reginan kanssa) * Only Trust Your Heart (1988) * Footprints (1991) * The Brasil Project (1992) * The Brasil Project vol 2. (1993) * Compact Jazz (1993) * East Coast, West Coast (1994) * Apple Dimple (1994) * Chez Toots (1998) * The Live Takes, volume 1 (2000) * Hard to Say Goodbye, the very best of Toots Thielemans (2000) * Toots Thielemans & Kenny Werner (2001) * One More for the Road (2006) * Yesterday – Today (2012, 2-CD) ==Lähteet== == Aiheesta muualla == *Toots Thielemansin muistokirjoitus Helsingin Sanomissa Luokka:Huuliharpistit Luokka:Belgialaiset jazzkitaristit Luokka:Vuonna 1922 syntyneet Luokka:Vuonna 2016 kuolleet
Naná Vasconcelos

Juvenal de Holanda ”Naná” Vasconcelos (2. elokuuta 1944 Recife – 9. maaliskuuta 2016 Recife) oli brasilialainen lyömäsoitintaiteilija, laulaja ja berimbaunsoittaja, joka tunnettiin yhteistyöstään muun muassa Pat Methenyn, Don Cherryn, Jan Garbarekin, Arild Andersenin, Pierre Favren, Egberto Gismontin ja Gato Barbierin kanssa. Vasconcelos aloitti rumpalin uransa 1967. 1970-luvun lopulla hän muodosti yhtyeen nimeltä Codona yhdessä Don Cherryn ja Collin Walcottin kanssa. Yhtye julkaisi kolme albumia vuosina 1978, 1980 ja 1982. Vasconcelos äänestettiin seitsemänä vuonna peräkkäin (1984–1990) Down Beat -jazzlehden Best Percussionist Of The Year -kategorian voittajaksi.Vasconcelos being awarded the Best Percussionist Of The Year by Down Beat Magazine Critics Poll 1984-90 Suomessa Vasconcelos soitti ainakin Helsingissä 1993 ja Joensuussa 1996.Uusitorppa, Harri: Naná Vasconcelosin muistokirjoitus Helsingin Sanomissa, HS Muistot. Viitattu 15.3.2016. Hän teki musiikin Mika Kaurismäen elokuviin Amazon (1990) ja Tigrero – elokuva joka ei valmistunut (1994) sekä Kaurismäen tuottamaan Pia Tikan elokuvaan Yemanján tyttäret (1995). == Valikoitu diskografia == * Africadeus, 1973 * Amazonas, 1973 * Kundalini, 1978 (Perry Robinsonin ja Badal Royn kanssa) * Saudades (1979) * Zumbi, 1983 * Nanatronics, 1985 * Bush Dance, 1986 * Legend of the Seven Dreams, 1988 (Jan Garbarekin kanssa) * Asian Journal, 1988 (mukana Steve Gorn, Mike Richmond ja Badal Roy) * Rain Dance - Naná Vasconcelos and The Bushdancers, 1989 (mukana Don Cherry, Cyro Baptista, Peter Scherer ja Teese Gohl) * Lester - Naná Vasconcelos & Antonello Salis, 1990 * Mejnoun, 1992 (Safy Boutellan kanssa) * If You Look Far Enough, 1993 (mukana Arild Andersen ja Ralph Towner) * Contando Estórias, 1994 * Storytelling, 1995 * Contando Estorias, 1995 * Inclassificable, 1995 (Andy Sheppardin ja Steve Lodderin kanssa) * Fragments: Modern Tradition, 1997 * Contaminação, 1999 * Saravah compilation, 1999 * Fragmentos, 2001 * Minha Lôa, 2002 (mukana João de Souza Leão, Pedro Amorim, Don Cherry, Kiko Klaus, Erasto Vasconcelos ja Guga e Murilo) * Vasconcelos e Assumpção - isso vai dar repercussão, 2004 (Itamar Assumpçãon kanssa) * Vasconcelos, Salis, Consolmagno, 2005 * Chegada, 2005 * Trilhas, 2006 * Sinfonia & Batuques, 2011 ==Lähteet== == Aiheesta muualla == Luokka:Brasilialaiset rumpalit Luokka:Lyömäsoittajat Luokka:Jazzrumpalit Luokka:Vuonna 1944 syntyneet Luokka:Vuonna 2016 kuolleet
Bismarckinmeren taistelu

Bismarckinmeren taistelu oli toisessa maailmansodassa liittoutuneiden tekemä hyökkäys japanilaista saattuetta vastaan. Taistelu käytiin Bismarckinmerellä Uuden-Guinean lähistöllä 2.–4. maaliskuuta 1943. Arni s.183–185vdVat s. 259–261 Saattueeseen kuului kahdeksan joukkojenkuljetusalusta ja kahdeksan hävittäjää, jotka kuljettivat 6 900 sotilasta Laeen Rabaulista. Hyökkäyksen seurauksena japanilaisten saattue tuhottiin lähes täysin. Japanilaiset menettivät kaikki joukkojenkuljetusaluksensa ja neljä suojahävittäjää upotettiin. 6 900 sotilaan japanilaisjoukosta vain 1 200 selviytyi Laeen asti. Noin 2 900 sotilasta kuoli ja 2 700 sotilasta pelastettiin merestä hävittäjiin ja sukellusveneisiin. Heidät kuljetettiin takaisin Rabauliin. Liittoutuneet menettivät ainoastaan yhden B-17-pommittajan, kolme P38-pommittajaa, yhden B-25-pommittajan ja yhden Beaufighter-hävittäjäkoneen. Hyökkäys esti japanilaisia saamasta tarpeeksi lisäjoukkoja Uuteen-Guineaan. ==Lähteet== * * ===Viitteet=== Luokka:Tyynenmeren sodan taistelut toisessa maailmansodassa Luokka:Toisen maailmansodan meritaistelut Luokka:Vuoden 1943 sotahistoria Luokka:Yhdysvaltain taistelut Luokka:Japani toisessa maailmansodassa Luokka:Yhdysvallat toisessa maailmansodassa Luokka:Keisarillisen Japanin laivasto Luokka:Yhdysvaltain laivaston historia
Siimes

Siimes on suomalainen sukunimi: * Aune Siimes (1909–1964), keramiikkataiteilija * Feliks Siimes (1901-1997), professori ja jääpalloilija * Hanna-Kaisa Siimes (s. 1971), vasemmistoliittolainen kaupunginvaltuutettu * Lauri Siimes (1933–2016), kapellimestari * Outi Siimes (s. 1971), Kokoomuksen kansanedustaja 1995–1999 * Paula Siimes (s. 1963), näyttelijä * Pentti Siimes (1929–2016), näyttelijä * Santeri Siimes (s. 1981), säveltäjä, urkuri ja kieltenopettaja * Suvi-Anne Siimes (s. 1963), poliitikko, ministeri ja Työeläkevakuuttajat TELA:n toimitusjohtaja * Tarja Siimes (s. 1957), freelancer-näyttelijä.
Baseballin Euroopan-mestaruuskilpailut 1965

Baseballin Euroopan mestaruuskilpailut 1965 pelattiin Madridissa, Espanjassa 29. elokuuta - 5. syyskuuta. Turnaukseen osallistui viisi joukkuetta, jotka kohtasivat kertaalleen toisensa. Alankomaat vei mestaruuden ylivoimaisesti. Sen juoksuero neljässä ottelussa oli 57-0 ja hopeajoukkue Italiakin kaatui peräti 16-0. Hollannin suuri tähti oli Hamilton Richardson, joka oli kotoisin Antilleilta. ==Sarjataulukko== joukkue Ot. V H AVG 4 4 0 1.000 16-0 - 15-0 - 4 3 1 .750 - - 14-9 30-1 4 2 2 .500 0-7 0-9 - - Espanja 4 1 3 .250 - - 5-8 14-6 4 0 4 .000 0-19 - 0-10 - ==Lopulliset sijoitukset== Sija Joukkue Vo Häv Kultaa 4 0 Hopeaa 3 1 Pronssia 2 2 4 Espanja 1 3 5 0 4 Euroopan mestari 1965 Alankomaat 7\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Hamilton Richardson Paras syöttäjä Herman Beidschat ==Lähteet== * the-sports.org/baseball * Josh Chetwynd: Baseball in Europe, sivut 228-229.(ISBN 978-0-7864-3724-5) 1965 Luokka:Vuoden 1965 baseball Luokka:Madridin urheilu
Benelli 49X

Benelli 49X on italialaisen Benellin suunnittelema skootterimalli. Benelliä valmistetaan Kiinassa. ==Lähteet== ==Aiheesta muualla== * benelli.fi Luokka:Benelli
Baseballin Euroopan-mestaruuskilpailut 1964

Baseballin Euroopan mestaruuskilpailut 1964 pelattiin Milanossa, Italiassa 29. elokuuta - 5. syyskuuta. Turnaukseen osallistui viisi joukkuetta, jotka kohtasivat kertaalleen toisensa. Tasoerot joukkueiden välillä olivat suuret. Seitsemässä ottelussa kymmenestä päädyttiin vähintään kymmenen juoksun voittomarginaaliin. ==Sarjataulukko== joukkue Ot. V H AVG 4 4 0 1.000 - 10-0 - 30-0 4 3 1 .750 1-3 - - 18-0 Espanja 4 2 2 .500 - 1-13 9-6 - 4 1 3 .250 4-19 1-19 - - 4 0 4 .000 - - 6-16 0-5 ==Lopulliset sijoitukset== Sija Joukkue Vo Häv Kultaa 4 0 Hopeaa 3 1 Pronssia Espanja 2 2 4 1 3 5 0 4 Euroopan mestari 1964 Alankomaat 6\. mestaruus ==Henkilökohtaiset palkinnot== Palkinto Pelaaja Arvokkain pelaaja (MVP) Boudewijn Maat Paras lyöjä Boudewijn Maat Paras syöttäjä Hoffman ==Lähteet== * the-sports.org/baseball * Josh Chetwynd: Baseball in Europe, sivut 227-228.(ISBN 978-0-7864-3724-5) 1964 Luokka:Vuoden 1964 baseball Luokka:Italian baseball Luokka:Milanon urheilu
Bakken Bears

Bakken Bears on koripalloseura Aarhusista, Tanskasta. Se pelaa maan pääsarja Basketligaenissa ja on sarjan menestyneimpiä joukkueita. Vuosina 2013–2015 Bearsia valmensi suomalainen Ville Tuominen. == Saavutukset == * Tanskan mestaruus 1958, 1997, 1999, 2000, 2001, 2004, 2005, 2007, 2008, 2009, 2011, 2012, 2013 ja 2014 (14) * Tanskan cup 1999, 2000, 2003, 2004, 2006, 2008, 2009, 2010, 2013 (9) == Lähteet == == Aiheesta muualla == * Virallinen kotisivu * Bakken Bears basketball team eurobasket.com Luokka:Tanskalaiset koripalloseurat Luokka:Aarhusin urheilu
Marussia MR02

Marussia MR02 on venäläisen Formula 1 -talli Marussian käyttämä auto kaudella 2013. Autoa kuljettavat tulokaskuljettajat Jules Bianchi ja Max Chilton. MR02 käyttää Cosworthin valmistamaa 2,4 litran V8-moottoria. Lisäksi autossa on Williamsin valmistama KERS-laite. Auton suunnittelusta vastasi tallin tekninen johtaja Pat Symonds. MR02 julkistettiin 5. helmikuuta Jerezin radalla kautta edeltäneissä talvitesteissä ollen ensimmäinen auto, jota Marussia (ja tallin edeltäjä Virgin) ovat ehtineet testata kautta edeltäneissä testeissä. Tallin testikuljettajana toimi Rodolfo González joka ajoi kahdeksan kertaa perjantain ensimmäisissä harjoituksissa. == Yhteenveto == MR02 teki kilpailudebyyttinsä kauden avausosakilpailussa Australian GP:ssä. Hankalissa olosuhteissa Bianchin ja Chiltonin onnistui sijoittua aika-ajoissa yhdeksänneksitoista ja kahdenneksikymmenenneksi, juuri ennen Caterhamin Charles Piciä ja Giedo van der Gardea. Bianchi sijoittui kilpailussa viidenneksitoista, kierroksen kilpailun voittaneelle Kimi Räikköselle jääneenä. Chilton ajoi maaliin seitsemäntenätoista, kaksi kierrosta kilpailun voittaneesta Räikkösestä jääneenä. Seuraavassa osakilpailussa Malesian GP:ssä Bianchi nousi kilpailussa kolmanneksitoista hyödyttyään lukuisista keskeytyksistä, jälleen kerran molempien Caterham-kuljettajien edellä. Chilton sijoittui kuudenneksitoista, viimeiseksi sijoituksen saaneeksi kuljettajaksi. Kauden kolmanteen osakilpailuun talli sai autoon ensimmäiset tekniset uudistukset. Niiden turvin Bianchi sijoittui kilpailussa viidenneksitoista ja Chilton seitsemänneksitoista peitoten molemmat Caterhamit. Bahrainin osakilpailussa Caterhamin Pic sijoittui sekä aika-ajoissa että kilpailussa molempien Marussia-kuljettajien edelle ensimmäistä kertaa kauden aikana. Marussian onnistui kuitenkin säilyttää kymmenes sija valmistajien maailmanmestaruussarjassa, kiitos Bianchin Malesiassa ajaman kolmannentoista sijan. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Marussia Cosworth AUS MAL CHN BHR ESP MON CAN GBR GER HUN BEL ITA SIN KOR JPN IND ABU USA BRA 0 10. Jules Bianchi 15 13 15 19 18 Kesk. 17 16 Kesk. 16 18 19 18 16 Kesk. 18 20 18 17 Max Chilton 17 16 17 20 19 14 19 17 19 17 19 20 17 17 19 17 21 21 19 Rodolfo González TD TD TD TD TD TD TD TD == Lähteet == == Aiheesta muualla == *Auton esittely tallin kotisivuilla Luokka:Autot Formula 1 -kaudella 2013 MR02
Mustapaasisammal

Mustapaasisammal (Schistidium trichodon) on paasisammalten sukuun ja kivisammalten heimoon kuuluva sammal. ==Ulkonäkö== thumb|vasen|Itiöpesäke Mustapaasisammal on väriltään tumma. Se on 1-kotinen ja sillä on yleensä itiöpesäkkeitä. ==Levinneisyys== Mustapaasisammal esiintyy pohjoisella pallonpuoliskolla havumetsissä ja vuoristoissa. Suomessa se kasvaa melko harvinaisena kalkkialueilla. Sitä on havaittu Varsinais-Suomesta, Pohjois- Karjalasta, Kainuusta, Oulun- ja Perä-Pohjanmaalta sekä Kuusamosta että Enontekiön-Lapista. Sitä on tavattu myös Keski-Pohjanmaalta, josta se on kuitenkin ilmeisesti hävinnyt. Se on Suomessa silmälläpidettävä. ==Elinympäristö== Mustapaasisammal kasvaa kallioilla ja lohkareilla. ==Lähteet== Luokka:Paasisammalet